
ΑΠΟΦΑΣΕΙ Σ 

Αριθμ. 5954 

Κανονισμός Λειτουργίας Ινστιτούτων Επαγγελματικής 
Κατάρτισης (ΙΕΚ) που υπάγονται στη Γενική Γραμ¬ 
ματεία Διά Βίου Μάθησης (Γ.Γ.Δ.Β.Μ.). 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 17 έως και 27, 44 και 47 
του V. 4186/2013, (Α' 193) «Αναδιάρθρωση της Δευτερσ- 
βάθμιας Εκπαίδευσης και λοιπές διατάξεις». 

2. Τις διατάξεις του ν. 3879/2010 (Α' 163) «Ανάπτυξη 
της Δια Βίου Μάθησης και λοιπές διατάξεις», όπως τρο¬ 
ποποιήθηκε και ισχύει. 

3. Τις διατάξεις του άρθρου 2 του ν. 4115/2013 (Α' 24) 
«Οργάνωση και λειτουργία Ιδρύματος Νεολαίας και Διά 
Βίου Μάθησης και Εθνικού Οργανισμού Πιστοποίησης 
Προσόντων και Επαγγελματικού Προσανατολισμού και 
άλλες διατάξεις». 

4. Τις διατάξεις της παρ. 5 του άρθρου 25 του ν. 4203/ 

2013 (Α' 235) «Ρυθμίσεις θεμάτων Ανανεώσιμων Πηγών 
Ενέργειας και άλλες διατάξεις». 

5. Τ ις διατάξεις της παρ. 1 του άρθρου 11 του ν. 4229/ 

2014 (Α' 8) «Άδεια εγκατάστασης και λειτουργίας χώρου 
παραστάσεων- Άδεια παράστασης και άλλες διατάξεις». 

6. Το Π.Δ. 132/1989 (Ά' 64) «Διάρθρωση και αρμοδιό¬ 
τητες των υπηρεσιών της Γενικής Γραμματείας Λαϊκής 
Επιμόρφωσης (Γ.Γ.Λ.Ε.)». 

7. Το Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

8. Τις διατάξεις του άρθρου 3 της αρ. 94654/ΣΤ5/ 
19-06-2014 απόφασης (Β' 1618) «Καθορισμός αρμοδιοτή¬ 
των στους Υφυπουργούς Παιδείας και Θρησκευμάτων, 
Αλέξανδρο Δερμεντζόπουλο και Κωνσταντίνο Κουκο¬ 
δήμο». 

9. Το γεγονός ότι, από τις διατάξεις του παρόντος, δεν 
προκαλείται δαπάνη για τον Κρατικό Προϋπολογισμό, 
σποφασίζουμε: 

Τη θέσπιση Κανονισμού Λειτουργίας των Δημόσιων 
και Ιδιωτικών Ινστιτσύτων Επαγγελματικής Κατάρτισης 
(Ι.Ε.Κ): 


ΚΕΦΑΛΑΙΟ Α' 

ΕΚΠΑΙΔΕΥΤΙΚΟ ΠΛΑΙΣΙΟ 

Άρθρσ 1 

Σκοπός 

1. Σκοπός του Ινστιτούτου Επαγγελματικής Κατάρτι¬ 
σης (Ι.Ε.Κ.) είναι η παροχή υπηρεσιών αρχικής επαγγελ¬ 
ματικής κατάρτισης σε αποφοίτους δευτεροβάθμιας 
εκπαίδευσης και αποφσίτους Σχσλών Επαγγελματικής 
Κατάρτισης (Σ.Ε.Κ.). 

2. Στους αποφοίτους των Ι.Ε.Κ. χορηγείται Βεβαίωση 
Επαγγελματικής Κατάρτισης (ΒΕΚ). 

Άρθρσ 2 

Πρσγράμματα και Οδηγσί Σπουδών - Κατατάξεις - 
Άντιστοιχίσεις - Τεχνικά Εγχειρίδια - Πιστωτικές 
Μσνάδες - Κινητικότητα 

1. Τα πρσγράμματα σπουδών της αρχικής κατάρτισης 
αποτυπώνονται στους αντίστοιχους οδηγούς σπουδών, 
ανά ομάδα προσανατολισμού επαγγελμάτων, τομέα ή 
ειδικότητα. Ο οδηγός σπουδών κάθε ειδικότητας περι¬ 
λαμβάνει σαφές επαγγελματικό πρσφίλ και μαθησιακά 
αποτελέσματα πσυ αναλύσνται σε γνώσεις, δεξιότητες 
και ικανότητες κατά μάθημα και ειδικότητα, πιστωτικές 
μονάδες, άντιστοιχίσεις ειδικότητας και κατάταξης υπο¬ 
ψηφίων. Επίσης, περιλαμβάνει τσ ωρολόγιο πρόγραμμα 
με διδακτέα ύλη θεωρητικής ή εργαστηριακής ενότητας, 
διαμσρφωμένη σύμφωνα με τα επιδιωκόμενα μαθησια¬ 
κά απστελέσματα κάθε μαθήματος, τα προσόντα των 
εκπαιδευτών, τις μεθόδους διδασκαλίας, τον εξοπλισμό, 
όπως και τα μέσα διδασκαλίας. 

Τα πρσγράμματα σπουδών, ανά ειδικότητα, της αρ¬ 
χικής επαγγελματικής κατάρτισης, διαμορφώνονται 
και εποπτεύονται ως προς την εφαρμογή τους απά 
τη Γ.Γ.Δ.Β.Μ.. 

2. Η πιστοποίηση των προγραμμάτων σπουδών γίνεται 
από τον Ε.Ο.Π.Π.Ε.Π.. 

3. Απόφοιτοι Ι.Ε.Κ. είναι δυνατό να κατατάσσονται 
σε εξάμηνο κατάρτισης άλλης ειδικότητας της ίδιας 
Ομάδας Προσανατολισμού. Οι απάφοιτοι που επιθυμούν 
κατάταξη, υποβάλλουν σχετική αίτηση και τη Βεβαίωση 
Επαγγελματικής Κατάρτισης στσ ΙΕΚ πσυ επιθυμούν 
να φοιτήσουν κατά την περίοδο εγγραφών. Η κατά¬ 
ταξη αποφοίτων γίνεται για συγκεκριμένη ειδικότητα. 

σύμφωνα με τις οδηγίες που περιλαμβάνονται στους 
οδηγούς σπουδών και με απόφαση του Διευθυντή ΙΕΚ 
που έχουν αιτηθεί εγγραφή από κατάταξη. 

Οι απόφοιτοι και οι καταρτιζόμενοι των ΙΕΚ, καθώς και 
οι απόφοιτοι άλλων δομών εκπαίδευσης - κατάρτισης, 
δύνανται να κατατάσσονται σε συναφείς ειδικότητες 
απαλλασσόμενοι από τα μαθήματα τα οποία ήδη έχουν 
διδαχθεί, σύμφωνα με τα εγκεκριμένα προγράμματα 
σπουδών και ύστερα από έγκριση της Γ.Γ.Δ.Β.Μ. (άρθρο 
47, παρ. 2 του ν. 4264/2014 (Α' 118)). 

Όπου δεν προβλέπονται κανόνες κατάταξης στα προ¬ 
γράμματα σπουδών, θα γίνεται εξέταση κατά περίπτω¬ 
ση από τη Γ.Γ.Δ.Β.Μ.. 

4. Τα προγράμματα σπουδών της αρχικής επαγγελμα¬ 
τικής κατάρτισης δύνανται να συνδέουν τα μαθησιακά 
αποτελέσματα με Πιστωτικές Μονάδες, σε εφαρμογή 
του Εθνικού Πλαισίου Προσόντων και του ΕυΓορβαη 
ΟΓβάίΐ Βγείθΐπ ίοΓ νοααίΙοηαΙ αηά ΕάυοαΙίοη από ΤΓαίηίηρ 
- ΕΟΥΕΤ που περιγράφεται στη Σύσταση του Ευρωπα¬ 
ϊκού Κοινοβουλίου και του Συμβουλίου, της 18ης Ιουνίου 
2009 (Ε.Ε. 0155/02 της 8.7.2009). Η απόδοση των πιστω¬ 
τικών μονάδων επιτρέπει τόσο την αντιστοίχηση των 
αποκτούμενων προσόντων και την ισοτιμία των τίτλων 
σπουδών, όσο και την κινητικότητα μεταξύ διαφόρων 
εκπαιδευτικών συστημάτων και των διαφόρων χωρών 
της Ευρωπαϊκής Ένωσης. 

Άρθρο 3 

Πρακτική άσκηση ή Μαθητεία 

1. Οι σπουδαστές των Ι.Ε.Κ. που έχουν συμπληρώ¬ 
σει τουλάχιστον 120 ημερομίσθια στην ειδικότητα που 
εγγράφονται, απαλλάσσονται, εφόσον το επιθυμούν, 
με υπεύθυνη δήλωση του άρθρου 8 του ν. 1599/1996, 
από την υποχρέωση φοίτησης του εξαμήνου Πρακτικής 
Άσκησης και τους απονέμεται η Βεβαίωση Επαγγελμα¬ 
τικής Κατάρτισης με την ολοκλήρωση των τεσσάρων 
εξαμήνων της θεωρητικής και της εργαστηριακής κα¬ 
τάρτισης. Οι σπουδαστές των Ι.Ε.Κ. που έχουν συμπλη¬ 
ρώσει τουλάχιστον 40 ημερομίσθια στην ειδικότητα 
που εγγράφονται, προσμετρούνται αυτά στο χρόνο της 
Πρακτικής Άσκησης ή Μαθητείας, εφόσον το επιθυμούν, 
με υπεύθυνη δήλωση του άρθρου 8 του ν. 1599/1996 
(άρθρο 47, παρ. 3 του ν. 4264/2014 (Ά' 118)). 

2. Η Πρακτική Άσκηση ή Μαθητεία, είναι συνολικής 
διάρκειας 960 ωρών. Το πέμπτο εξάμηνο Πρακτικής 
Άσκησης δύναται να λαμβάνει χώρα κατά τη διάρκεια 
του τρίτου και του τέταρτου εξαμήνου φοίτησης (άρθρο 
9 παρ. 2 του παρόντος). 

3. Οι σπουδαστές Ι.Ε.Κ. δύνανται, την Πρακτική Άσκηση 
ή τη Μαθητεία, με τους όρους και τις προϋποθέσεις 
των σπουδαστών των Σ.Ε.Κ., εκτός της διάρκειάς της, 
με ευθύνη εφαρμογής του ιδιωτικού Ι.Ε.Κ. που φοιτούν, 
να την πραγματοποιούν σε φυσικά πρόσωπα, Ν.Π.Δ.Δ. 
ή Ν.Π.Ι.Δ.. Η περίοδος πρακτικής άσκησης πρέπει να 
είναι συνεχόμενη ή και τμηματική χωρίς να υπερβαίνει 
χρονικά το ένα (1) ημερολογιακό έτος (άρθρο 23, παρ. 
5 του V. 4186/2013 (Ά' 163)). 

4. Η εποπτεία, ο συντονισμός, η διασφάλιση της ποιό¬ 
τητας και η αξιολόγηση της πρακτικής άσκησης πραγ¬ 
ματοποιούνται με ευθύνη του Διευθυντή του Ι.Ε.Κ. ή 
άλλου οριζόμενου από αυτόν προσώπου ως Συντονιστή 
Πρακτικής Άσκησης. Ο Συντονιστής Π.Ά. είναι αρμόδιος 
για την παρακολούθηση της παρουσίας του καταρτιζο- 


μένου, τη διασφάλιση της ποιότητας του περιβάλλοντος 
εργασίας του ασκούμενου, τον επιτόπιο έλεγχο της επι¬ 
χείρησης και την τήρηση ατομικού φακέλου πρακτικής 
άσκησης με τις σχετικές μηνιαίες εκθέσεις προόδου. 

5. Για τους σπουδαστές των δημόσιων φορέων η έκ¬ 
δοση των πιστοποιητικών υγείας και οι ιατρικές πράξεις 
που απαιτούνται για τη Μαθητεία σε χώρους εργασίας, 
εφόσον οι σπουδαστές δεν είναι άμεσα ή έμμεσα ασφα¬ 
λισμένοι, γίνονται δωρεάν από δημόσια νοσοκομεία ή 
από ιατρούς συμβεβλημένους με το Δημόσιο ή με φο¬ 
ρείς κοινωνικής ασφάλισης. Το Δημόσιο καλύπτει τις 
δαπάνες της ιατροφαρμακευτικής και νοσοκομειακής 
περίθαλψης των σπουδαστών, που έπαθαν ατύχημα 
κατά την άσκηση στα Σχολικά Εργαστήρια (Σ.Ε.) των 
Σχολών Επαγγελματικής Κατάρτισης ή στα Σ.Ε. των 
ΕΠΆ.Λ. ή στα Εργαστηριακά Κέντρα ή στα Ι.Ε.Κ. ή στα 
εργαστήρια Γ υμνασίων και Γ ενικών Λυκείων ή στα Εργα¬ 
στηριακά Κέντρα Φυσικών Επιστημών (Ε.Κ.Φ.Ε.) ή στους 
χώρους εργασίας, κατά το μέρος που οι δαπάνες αυτές 
δεν καλύπτονται από άμεση ή έμμεση ασφάλιση. Η Μα¬ 
θητεία ή και η Πρακτική Άσκηση, τόσο στους ιδιωτικούς 
όσο και στους φορείς του Δημοσίου, είναι δυνατόν να 
χρηματοδοτείται από εθνικούς ή / και κοινοτικούς πό¬ 
ρους, σύμφωνα με τις ισχύουσες κάθε φορά διατάξεις. 

6. Με κοινή απόφαση των Υπουργών Οικονομικών, 
Παιδείας και Θρησκευμάτων και Υγείας ρυθμίζονται ο 
τρόπος κάλυψης των δαπανών, καθώς και οι προϋποθέ¬ 
σεις και τα θέματα που αφορούν στην εφαρμογή των 
διατάξεων του παρόντος άρθρου. Με την ίδια απόφαση 
ρυθμίζεται η συμμετοχή του Δημοσίου στις εισφορές και 
τις αποζημιώσεις των σπουδαστών και των εργοδοτών 
κατά τη διάρκεια της Μαθητείας. 

Άρθρο 4 

Παροχή κινήτρων και αναγνώριση 

1. Για την προώθηση της αρχικής επαγγελματικής 
κατάρτισης στο πλαίσιο και της εθνικής αναπτυξιακής 
στρατηγικής, στους καταρτιζόμενους των Ι.Ε.Κ. παρέ¬ 
χονται τα εξής: 

(α) κίνητρα εγγραφής ή συνέχισης των σπουδών σε 
προγράμματα αρχικής επαγγελματικής κατάρτισης με 
γεωγραφικά, εισοδηματικά, κοινωνικά και άλλα κριτήρια, 

(β) έπαινοι / βραβεύσεις με κριτήρια σχετιζόμενα απο¬ 
κλειστικά με την επίδοση στις σπουδές τους. 

2. Οι ακριβείς όροι και προϋποθέσεις για την παροχή 
των κινήτρων και τη χορήγηση των επαίνων/ βραβεύσε¬ 
ων καθορίζονται με αποφάσεις του Υπουργού Παιδείας 
και Θρησκευμάτων, οι οποίες εφαρμόζονται από τα κατά 
τόπους Ι.Ε.Κ. 

3. Οι καταρτιζόμενοι των Ι.Ε.Κ. απαλλάσσονται κατά 
την εγγραφή τους από την καταβολή παράβολου. 

ΚΕΦΑΛΑΙΟ ΔΕΥΤΕΡΟ 
ΔΙΑΣΦΑΛΙΣΗ ΠΟΙΟΤΗΤΑΣ 

Άρθρο 5 

Άυτοαξιολόγηση - Δείκτες ποιότητας - Στοχοθέτηση 

1. Για τη διασφάλιση της ποιότητας της παρεχόμενης 
κατάρτισης, τα Ι.Ε.Κ. εφαρμόζουν, σε ετήσια βάση, αυ- 
τοαξιολόγηση σύμφωνα με το θεσμοθετημένο πλαίσιο 
για τη διασφάλιση ποιότητας. 

2. Η αυτοαξιολόγηση περιλαμβάνει την αξιολόγηση 
τόσο των εφαρμοζόμενων πολιτικών και διαδικασιών 

όσο και την αξιολόγηση μετρήσιμων αποτελεσμάτων 
επίδοσης. 

3. Τα μετρήσιμα αποτελέσματα σχετίζονται με τους 
δείκτες ποιότητας, συμπεριλαμβανομένων των κύριων 
δεικτών ποιότητας του πλαισίου, τους οποίους οι δι¬ 
ευθύνσεις των δημοσίων Ι.Ε.Κ. πρέπει να στοχοθετούν 
και να παρακολουθούν συστηματικά, με την εποπτεία 
της Γ.Γ.Δ.Β.Μ. και την υποστήριξη εφαρμογής απά τον 
Ε.Ο.Π.Π.Ε.Π.. 

4. Τα μετρήσιμα αποτελέσματα των δεικτών ποιάτη- 
τας πρέπει να καταχωρίζονται σε τακτά χρονικά δια¬ 
στήματα σε ειδική βάση δεδομένων, σύμφωνα με τις 
διαδικασίες που έχουν θεσπιστεί, ώστε να δημιουργείται 
το απαραίτητο υπόβαθρο για τη συγκριτική αξιολόγη¬ 
ση μεταξύ Ι.Ε.Κ. και με σκοπό τη διαρκή βελτίωση των 
παρεχόμενων υπηρεσιών. 

Άρθρο 6 

Διαμορφωτική αξιολόγηση -Έρευνες 

1. Η ετήσια αυτοαξιολόγηση των Ι.Ε.Κ. βασίζεται, με¬ 
ταξύ άλλων, και στα αποτελέσματα διαμορφωτικών 
(οη-ροίηρ) αξιολογήσεων και ερευνών, που ενδεικτικά 
περιλαμβάνουν: έρευνα καταρτιζομένων, έρευνα εκπαι¬ 
δευτών, έρευνα αποφοίτων, έρευνα εργοδοτών, αξιο¬ 
λογήσεις διαχειριστικών αρχών, αξιολογήσεις απά τη 
Γ.Γ.Δ.Β.Μ.. 

2. Τα εργαλεία για τη διενέργεια των ερευνών (ερω¬ 
τηματολόγια, συνεντεύξεις, κ.λπ.) παρέχονται από τη 
Γ.Γ.Δ.Β.Μ., ώστε να εξασφαλίζεται η ομοιογένεια των 
συλλεχθέντων στοιχείων. Έρευνες είναι δυνατό να δι¬ 
εξάγονται και σε κεντρικά επίπεδο, τα αποτελέσματα 
των οποίων προωθούνται στα κατά τόπους Ι.Ε.Κ. για τη 
λήψη μέτρων βελτίωσης. 

Αρθρο 7 

Εξωτερική Αξιολόγηση -Έλεγχος 

1. Τα αποτελέσματα της ετήσιας αυτοαξιολόγησης, 
καθώς και το υλικό που τεκμηριώνει τα πορίσματά της, 
συμπεριλαμβανομένων των ερευνών και αξιολογήσεων 
της προηγούμενης παραγράφου, αξιολογούνται απά 
ομάδα ειδικά εκπαιδευμένων προς τούτο αξιολογητών, 
που συστήνεται απά τον Ε.Ο.Π.Π.Ε.Π.. 

2. Η τήρηση των κανόνων και των διατάξεων που σχε¬ 
τίζονται με τις προϋποθέσεις αδειοδάτησης, την παροχή 
του εκπαιδευτικού έργου και, εν γένει, τη λειτουργία των 
Ι.Ε.Κ., αποτελεί ευθύνη της Γ.Γ.Δ.Β.Μ. με τη συνεργασία 
του Ε.Ο.Π.Π.Ε.Π., όπου αυτό απαιτείται. Στο πλαίσιο αυτό, 
η Γ.Γ.Δ.Β.Μ. δύναται να διενεργεί ελέγχους, τακτικούς 
ή έκτακτους, από τριμελή επιτροπή που ορίζεται κάθε 
φορά, με απάφαση του Προϊσταμένου της Μονάδας 
αδειοδάτησης ή ελέγχου των δομών της Γ.Γ.Δ.Β.Μ. ή να 
αναθέτει με απόφαση του Γενικού Γραμματέα Δ.Β.Μ. σε 
εξουσιοδοτημένους τρίτους, καθ’ όλη τη διάρκεια του 
έτους, καθώς και να εισηγείται σχετικά σύμφωνα με τα 
αποτελέσματα του ελέγχου στον Γ.Γ.Δ.Β.Μ. ο οποίος 
έχει την ευθύνη καταλογισμού κυρώσεων σύμφωνα με 
τις ισχύουσες διατάξεις. Κατά τον έλεγχο συνεκτιμώνται 
τα ωρολάγια προγράμματα με την αντίστοιχη διδακτέα 
ύλη, θεωρητικής ή εργαστηριακής ενότητας, όπως είναι 
διαμορφωμένη, σύμφωνα με τα επιδιωκόμενα μαθησι¬ 
ακά αποτελέσματα κάθε μαθήματος, τα προσόντα των 
εκπαιδευτών, οι μέθοδοι διδασκαλίας, ο εξοπλισμός, 
καθώς και τα μέσα διδασκαλίας. Τα αποτελέσματα 


ελέγχου καταγράφονται σε ειδική έκθεση, η οποία 
αναρτάται στην επίσημη ιστοσελίδα της Γ.Γ.Δ.Β.Μ.. Η 
διαδικασία ελέγχου και η δημοσιοποίηση της έκθεσης 
πρέπει να ολοκληρώνονται αποκλειστικά εντάς τριάντα 
(30) ημερολογιακών ημερών. 

3. Τα αποτελέσματα των αυτοαξιολογήσεων και των 
κάθε είδους εξωτερικών αξιολογήσεων κοινοποιούνται 
στη Γ.Γ.Δ.Β.Μ. η οποία συντάσσει συνολική ετήσια έκ¬ 
θεση για τη διά βίου μάθηση στην Ελλάδα. 

4. Σε περίπτωση προσωρινής παύσης, ή διακοπής 
λειτουργίας, ή ανάκλησης της άδειας ιδιωτικού ΙΕΚ, ή 
για οποιοδήποτε λάγο αδυναμίας παροχής υπηρεσι¬ 
ών στους σπουδαστές του, ο ιδιοκτήτης παραδίδει το 
αρχείο στο πλησιέστερο δημόσιο Ι.Ε.Κ. αρμοδιότητας 
Γ.Γ.Δ.Β.Μ., μετά απά απάφαση της Γ.Γ.Δ.Β.Μ.. 

Άρθρο 8 

Επάρκεια εκπαιδευτών και εκπαιδευτικών μέσων 

1. Ως εκπαιδευτής ενηλίκων ορίζεται ο επαγγελματίας 
ο οποίος διαθέτει τα τυπικά και ουσιαστικά προσόντα 
για την άσκηση του επαγγέλματάς του και την απαι- 
τούμενη πιστοποιημένη εκπαιδευτική επάρκεια για τη 
γενική εκπαίδευση και την επαγγελματική κατάρτιση 
στο πλαίσιο της Διά Βίου Μάθησης, άπως προσδιο¬ 
ρίζεται σχετικά στο εκάστοτε ισχύον πιστοποιημένο 
Επαγγελματικό Περίγραμμα Εκπαιδευτή. 

2. Η επάρκεια, η διαρκής ανανέωση και η επικαιρο- 
ποίηση των προσόντων των εκπαιδευτών όπως και η 
χρήση των κατάλληλων εκπαιδευτικών μεθόδων και 
εργαλείων, συμπεριλαμβανομένων των τεχνικών εκπαί¬ 
δευσης ενηλίκων, αποτελούν βασικές προϋποθέσεις για 
τη διασφάλιση της υψηλής ποιάτητας της παρεχόμενης 
κατάρτισης. Για το λόγο αυτό, τα προγράμματα σπου¬ 
δών περιλαμβάνουν σαφείς κατευθύνσεις αναφορικά 
με τα προσόντα των εκπαιδευτών ανά μάθημα και με 
τα απαιτούμενα εκπαιδευτικά μέσα, μεθοδολογίες και 
εργαλεία. 

3. Ανώτατο άριο διδακτικών ωρών ανά εκπαιδευτή ενη¬ 
λίκων, σε όλες τις δημόσιες δομές Διά Βίου Μάθησης, 
ορίζονται οι είκοσι (20) διδακτικές ώρες εβδομαδιαίως. 
Όταν ο εκπαιδευτής ενηλίκων έχει την δημοσιοϋπαλλη¬ 
λική ιδιάτητα ή έχει πλήρη απασχάληση στον ιδιωτικά 
τομέα, ανώτατο όριο διδακτικών ωρών ορίζονται οι δέκα 
(10) διδακτικές ώρες εβδομαδιαίως. 

4. Μετά την έναρξη λειτουργίας του Υπομητρώου 
Εκπαιδευτών Αρχικής Επαγγελματικής Κατάρτισης, 
προϋπάθεση για την υποβολή αίτησης είναι η εγγραφή 
του υποψήφιου εκπαιδευτή στο υπομητρώο, που τη¬ 
ρείται απά τον Ε.Ο.Π.Π.Ε.Π.. Με απάφαση του Δ.Σ. του 
Ε.Ο.Π.Π.Ε.Π. καθορίζεται κάθε αναγκαία λεπτομέρεια 
για την τήρηση του Υπομητρώου Εκπαιδευτών Αρχικής 
Επαγγελματικής κατάρτισης. 

5. α) Οι θέσεις εκπαιδευτών των δημόσιων ΙΕΚ προ¬ 
κηρύσσονται από τη Γ.Γ.Δ.Β.Μ. ή άλλον φορέα Ν.Π.Δ.Δ. 
ή Ν.Π.Ι.Δ., που με απάφασή του ο Υπουργάς Παιδείας 
και Θρησκευμάτων του έχει αναθέσει. Οι προκηρύξεις, 
με χρήση ειδικού πληροφοριακού συστήματος, ανα¬ 
φέρουν: τη διάρκεια κατάρτισης, τις ειδικάτητες που 
έχει αποφασιστεί να λειτουργήσουν, τα μαθήματα ανά 
ειδικάτητα με αναφορά στο είδος τους (θεωρητικά - 
εργαστηριακά - μικτά) και στις προβλεπάμενες από το 
πρόγραμμα σπουδών ώρες διδασκαλίας ανά μάθημα, 
τους δικαιούχους συμμετοχής, τα απαιτούμενα δικαι- 

ολογητικά, τα κριτήρια επιλογής, τη σχέση εργασίας, 
τον τρόπο και την ανώτατη ημερομηνία υποβολής των 
αιτήσεων των εκπαιδευτών, τη διαδικασία υποβολής και 
διαχείρισης τυχόν ενστάσεων σε όλα τα στάδια επιλο¬ 
γής. Για την επιλογή των εκπαιδευτών συνεκτιμώνται 
τα ακόλουθα, σε σχέση με το αντίστοιχο μάθημα: η 
εργασιακή εμπειρία, η διδακτική εμπειρία, η εξειδίκευση 
στο γνωστικό αντικείμενο που επιθυμούν να διδάξουν, οι 
συναφείς με το αντικείμενο μεταπτυχιακοί τίτλοι σπου¬ 
δών, η απόδοση, η συνέπεια και το επίπεδο συνεργασίας 
στην περίπτωση προηγούμενης συνεργασίας με το ΙΕΚ 
όπως και κοινωνικά κριτήρια. Η επιλογή των εκπαιδευ¬ 
τών γίνεται απά τριμελή επιτροπή αποτελούμενη απά 
τον Διευθυντή της οικείας Δ.Δ.Β.Μ., τον Διευθυντή του 
οικείου ΙΕΚ και ένα μέλος οριζόμενο από τη Γ.Γ.Δ.Β.Μ.. 

β) Δικαίωμα υποβολής αίτησης έχουν όλοι οι ιδιώτες, 
καθώς και οι με οποιαδήποτε σχέση εργασίας απα¬ 
σχολούμενοι στο δημόσιο τομέα, που έχουν τα νόμιμα 
τυπικά προσόντα. Τα προσόντα που πρέπει να διαθέ¬ 
τουν οι εκπαιδευτές περιγράφονται στα εγκεκριμένα 
και δημοσιοποιημένα αναλυτικά προγράμματα σπουδών 
των ειδικοτήτων της αρχικής επαγγελματικής κατάρ¬ 
τισης ή όπως οριστούν ή αντιστοιχηθούν με απόφαση 
της Γ.Γ.Δ.Β.Μ.. Με απόφαση του Υπουργού Παιδείας και 
Θρησκευμάτων, η οποία εκδίδεται κατόπιν εισήγησης 
του Γενικού Γραμματέα Δια Βίου Μάθησης, εξειδικεύο¬ 
νται τα κριτήρια επιλογής εκπαιδευτών στα δημόσια ΙΕΚ. 

γ) Οι σχετικές αμοιβές των Εκπαιδευτών Ενηλίκων 
μπορούν να καλύπτονται και από συγχρηματοδοτού- 
μενα προγράμματα του ΕΣΠΑ.. 

6. Οι ώρες της παρ. 3 του παραπάνω άρθρου μπορεί με 
απόφαση της Γ.Γ.Δ.Β.Μ. να αυξάνονται στις περιπτώσεις 
εκείνες που υπάρχει με τεκμηριωμένη εισήγηση της 
Διεύθυνσης του ΙΕΚ δυσκολία εξεύρεσης εκπαιδευτή 
ενηλίκων. 

ΚΕΦΑΛΑΙΟ ΤΡΙΤΟ 
ΦΟΙΤΗΣΗ 

Άρθρο 9 

Έτος και εξάμηνα κατάρτισης 

1. Το διδακτικά έτος στα Ινστιτούτα Επαγγελματικής 
Κατάρτισης (ΙΕΚ) άρχεται την 1η Οκτωβρίου και, σε πε¬ 
ρίπτωση Σαββάτου ή Κυριακής, μετατίθεται την αμέσως 
επάμενη Δευτέρα και λήγει την 30η Ιουνίου εκάστου 
έτους. Περιλαμβάνει, δε, δύο εξάμηνα φοίτησης έκαστο, 
το ανώτερο 300 ωρών κατάρτισης. Για το χειμερινά 
εξάμηνο οι εγγραφές, οι ανανεώσεις εγγραφών και οι 
κατατάξεις στους ανωτέρω φορείς πραγματοποιούνται 
από την 1η Σεπτεμβρίου έως την 30η Σεπτεμβρίου εκά¬ 
στου έτους, ενώ οι εγγραφές για τις ειδικάτητες που 
πραγματοποιούνται το εαρινό εξάμηνο πραγματοποι¬ 
ούνται απά την 15η Ιανουαρίου έως και την παραμονή 
έναρξης του εαρινού εξαμήνου εκάστου έτους (άρθρο 
47, παρ. 8 του ν. 4264/2014 (Α' 118)). 

2. Η φοίτηση στα Ι.Ε.Κ. είναι πέντε (5) συνολικά εξα¬ 
μήνων, επιμερισμένη σε τέσσερα (4) εξάμηνα θεωρη¬ 
τικής και εργαστηριακής κατάρτισης συνολικής διάρ¬ 
κειας 1.200 διδακτικές ώρες ειδικάτητας, σύμφωνα με 
τα εγκεκριμένα προγράμματα σπουδών, και σε ένα 
εξάμηνο Πρακτικής Άσκησης ή Μαθητείας συνολικής 
διάρκειας 960 ωρών. Η φοίτηση δύναται να άρχεται 
κατά το χειμερινό ή εαρινό εξάμηνο για αποφοίτους 


δευτεροβάθμιας μη υποχρεωτικής τυπικής εκπαίδευ¬ 
σης ή και αποφοίτους ανωτέρων απά αυτή βαθμίδας 
ή και αποφοίτους ΣΕΚ. Το πέμπτο εξάμηνο Πρακτικής 
Άσκησης δύναται να λαμβάνει χώρα παράλληλα κατά 
τη διάρκεια του τρίτου και του τέταρτου εξαμήνου φοί¬ 
τησης. Ο μέγιστος αριθμός ανά εκπαιδευτή καθορίζεται 
σε τριάντα (30) καταρτιζόμενους, σε εργαστηριακά ή 
θεωρητικά ή και μεικτά μαθήματα (άρθρο 47, παρ. 3 του 
V. 4264/2014 (Α' 118)). 

3. Η κατάρτιση κάθε εξαμήνου θεωρείται πλήρης, όταν 
έχουν συμπληρωθεί οι προβλεπόμενες από το πρόγραμ¬ 
μα σπουδών ώρες. Σε περίπτωση κατά την οποία, σε ένα 
ή περισσότερα Ι.Ε.Κ. δεν πραγματοποιηθεί κατάρτιση, 
συνολικά ή σε επίπεδο θεματικής ενότητας, για οποιο- 
δήποτε λόγο, παρατείνεται αντίστοιχα η κατάρτιση του 
εξαμήνου με απόφαση του Γ.Γ.Δ.Β.Μ. και μόνον σε εξαι¬ 
ρετικές και αιτιολογημένες περιπτώσεις. 

4. Οι ώρες κατάρτισης εκάστου εξαμήνου δύνανται 
να εκτείνονται σύμφωνα με τα ωρολόγια προγράμματα 
απά δώδεκα (12) έως και δεκαπέντε (15) εβδομάδες, αρ¬ 
κεί να ολοκληρώνεται αποκλειστικά την 15η Φεβρουαρί- 
ου το χειμερινά εξάμηνο και την 30η Ιουνίου το εαρινά 
εξάμηνο. 

5. Το εβδομαδιαίο ωρολάγιο πρόγραμμα κατάρτισης 
καθορίζεται σε 20 ώρες, δύναται όμως να αυξομειώνεται 
κατά τη διάρκεια του εξαμήνου κατά 30%, ήτοι μπορεί 
να κυμαίνεται απά δεκατέσσερις (14) έως και είκοσι έξι 
(26) ώρες ανά εβδομάδα. 

6. Κατά τη συμπλήρωση κάθε εκατά (100) διδακτικών 
ωρών κατάρτισης, θα πρέπει να έχει ολοκληρωθεί ο 
προβλεπάμενος απά το ωρολόγιο πρόγραμμα αριθμός 
των θεωρητικών, εργαστηριακών και μικτών μαθημά¬ 
των. Κατά την ολοκλήρωση των ωρών κατάρτισης ανά 
εξάμηνο, θα πρέπει να έχει ολοκληρωθεί το σύνολο της 
αναλογίας των προβλεπάμενων θεωρητικών, εργαστη¬ 
ριακών και μικτών μαθημάτων. 

Αρθρο 10 

Διάρκεια μαθημάτων - Παρουσίες - 
Αριθμός εκπαιδευτών 

1. Η κατάρτιση περιλαμβάνει μαθήματα: 

α) Θεωρητικά: Θεωρητικά χαρακτηρίζονται τα μαθή¬ 
ματα των οποίων η διδασκαλία πραγματοποιείται απά 
έναν εκπαιδευτή, μάνον σε αίθουσες διδασκαλίας και 
έχουν ως σκοπά να αποκτήσουν οι καταρτιζόμενοι τις 
γνώσεις που είναι απαραίτητες για να κατανοήσουν το 
γνωστικό αντικείμενο της κατάρτισής τους. 

β) Εργαστηριακά: Εργαστηριακά χαρακτηρίζονται τα 
μαθήματα εκείνα τα οποία αποβλέπουν στην εμπέδω¬ 
ση του θεωρητικού μέρους της κατάρτισης και στην 
απάκτηση δεξιοτήτων, πραγματοποιούνται δε αποκλει¬ 
στικά στους εργαστηριακούς χώρους ενώ δύναται να 
παρέχονται στο σύνολο ή σε μέρος των εγγεγραμμένων 
φοιτούντων κάθε τμήματος. 

γ) Μικτά: Μικτά χαρακτηρίζονται τα μαθήματα που 
απαιτούν ταυτόχρονη θεωρητική κατάρτιση και από¬ 
κτηση δεξιοτήτων. 

2. Η διάρκεια της ωριαίας διδασκαλίας όλων των μα¬ 
θημάτων καθορίζεται σε 45 λεπτά. Ο μέγιστος αριθμός 
των ωρών διδασκαλίας καθορίζεται σε οκτώ (8) ώρες 
ανά ημέρα κατάρτισης. 

Η διδασκαλία των εργαστηριακών μαθημάτων ή ταυ 
εργαστηριακσύ μέρσυς των μικτών μαθημάτων είναι 
δυνατά να γίνεται συνεχάμενη μέχρι τρεις (3) ώρες. 

3. Μετά την είσοδο του εκπαιδευτή στην αίθουσα δι¬ 
δασκαλίας ή στον εργαστηριακά χώρο, δεν επιτρέπεται 
η είσοδος καταρτιζομένων. 

4. Οι παρουσίες λαμβάνονται υποχρεωτικά ανά ώρα 
κατάρτισης κατά την έναρξή της και με ευθύνη του 
εκπαιδευτή ή των εκπαιδευτών. 

5. Ο μέγιστος αριθμάς καταρτιζομένων ανά εκπαι¬ 
δευτή, καθορίζεται σε τριάντα (30) άτομα τάσο σε θε¬ 
ωρητικά όσο και σε μικτά μαθήματα, δύναται όμως να 
προσαυξάνεται κατά 10%, με σκοπό τη σωστή κατανομή 
των καταρτιζομένων. Όταν ο αριθμός των καταρτιζομέ- 
νων σε έκαστο εργαστηριακό μάθημα υπερβαίνει τους 
δεκαπέντε (15), τότε δύναται να τοποθετηθεί δεύτερος 
εκπαιδευτής και εφόσον αυτό προβλέπεται από τον 
αντίστοιχο οδηγό σπουδών. 

6. Τα εργαστηριακά μαθήματα τα οποία διενεργούνται 
εκτός χώρου Ι.Ε.Κ., δύνανται να λειτουργούν σε τμήματα 
με μικρότερο αριθμό καταρτιζομένων και με ελάχιστο 
αριθμό επτά (7), μετά από απόφαση του Διευθυντή του 
Ι.Ε.Κ.., σε κάθε άλλη περίπτωση χρειάζεται έγκριση της 
Γ.Γ.Λ.Β.Μ.. 

Άρθρο 11 
Διακοπές, αργίες 

Κατάρτιση και πάσης φύσεως διαδικασίες κατάρτισης 
δε γίνονται κατά τις εορτές, τις επίσημες αργίες και τις 
διακοπές, καθώς επίσης και τις ημέρες τοπικών αργιών 
λόγω θρησκευτικών εορτών ή επετείων. 

Άρθρο 12 

Επιλογή Καταρτιζομένων στα Δημόσια ΙΕΚ 

1. Ο Διευθυντής Διά Βίου Μάθησης (Δ.Δ.Β.Μ.) ανακοινώ¬ 
νει πίνακα με τις ειδικότητες που θα λειτουργήσουν στα 
ΙΕΚ ευθύνης της Περιφερειακής Ενότητας τουλάχιστον 
τρεις (3) ημέρες πριν από την ημερομηνία υποβολής αι¬ 
τήσεων των υποψηφίων και σύμφωνα με το Ν. 4186/2013. 

2. Οι υποψήφιοι καταρτιζόμενοι προκειμένου να συμμε- 
τάσχουν στη διαδικασία επιλογής, υποβάλλουν σε ειδικό 
πληροφοριακό σύστημα αίτηση συμμετοχής, στην οποία 
θα αναγράφονται τα ονομαστικά στοιχεία, τα στοιχεία 
ταυτότητας, το ΆΜΚΆ και η διεύθυνση κατοικίας του 
υποψηφίου, καθώς και η σειρά προτίμησης των ειδικο¬ 
τήτων που πρόκειται να λειτουργήσουν στο ΙΕΚ. 

3. Μετά τη λήξη της προθεσμίας υποβολής των αιτή¬ 
σεων επιλογής, ανακοινώνονται από τις Δ.Δ.Β.Μ. πίνακες 
αξιολόγησης ανά ειδικότητα - τμήμα - ΙΕΚ. Όσοι υποψή¬ 
φιοι κέκτηνται δικαιώματος εγγραφής, σύμφωνα με τους 
πίνακες αξιολόγησης, υποχρεούνται να προσκομίσουν 
στο ΙΕΚ που έχουν επιλεγεί τα δηλωθέντα στην αίτησή 
τους απαραίτητα δικαιολογητικά. 

4. Οι τελικοί επιλεγέντες, υποχρεούνται να προσκο¬ 
μίσουν κατά την οριστική τους εγγραφή στο ΙΕΚ που 
έχουν επιλεγεί τα δηλωθέντα στην αίτησή τους απα¬ 
ραίτητα δικαιολογητικά. 

5. Για τη μοριοδότηση των υποψηφίων καταρτιζομέ- 
νων λαμβάνονται υπόψη τα ακόλουθα; 

α) Ο βαθμός του τίτλου σπουδών, ο οποίος απαιτεί¬ 
ται για την εισαγωγή στο ΙΕΚ. Τα μόρια που δίνει ο 
τίτλος είναι τόσα όσα ο γενικός βαθμός, με μετατροπή 
του κλασματικού μέρους σε δεκαδικό. Σε περίπτωση 


που ο βαθμός του τίτλου σπουδών είναι εκφρασμένος 
σε διαφορετική από την εικοσαβάθμια κλίμακα, γίνεται 
αναγωγή του σε εικοσαβάθμια κλίμακα. 

β) Η τεκμηριωμένη με τα απαραίτητα δικαιολογητι- 
κά εργασιακή εμπειρία, σχετική με την ειδικότητα που 
επιθυμεί να καταρτιστεί, είτε στον δημόσιο είτε στον 
ιδιωτικό τομέα ως εξής: 

I. Για προϋπηρεσία τριών (3) μηνών δύο (2) μόρια. 

II. Για προϋπηρεσία έξι (6) μηνών τρία (3) μόρια. 

III. Για προϋπηρεσία εννέα (9) μηνών τέσσερα (4) μόρια. 

IV. Για προϋπηρεσία δώδεκα (12) μηνών έξι (6) μόρια. 

γ) Η εγγύτητα της ημερομηνίας κατάθεσης της αίτη¬ 
σης του υποψηφίου καταρτιζομένου με την ημερομηνία 
αποφοίτησης του από τη δευτεροβάθμια εκπαίδευση, 
ως ακολούθως: 

I. Γ ια διάστημα ενός (1) έτους από την ημερομηνία 
αποφοίτησης δέκα (10) μόρια. 

II. Για διάστημα δύο (2) ετών από την ημερομηνία 
αποφοίτησης επτά (7) μόρια. 

III. Για διάστημα τριών (3) ετών από την ημερομηνία 
αποφοίτησης πέντε (5) μόρια. 

IV. Για διάστημα άνω των τριών (3) ετών από την 
ημερομηνία αποφοίτησης δύο (2) μόρια. 

δ) Η ιδιότητα του πολύτεκνου γονέα ή του τέκνου 
πολύτεκνης οικογένειας, όπως αυτή αποδεικνύεται από 
πιστοποιητικό Δήμου ή επίσημο έγγραφο της ένωσης 
Πολυτέκνων Ελλάδας, πέντε (5) μόρια. 

ε) Η ιδιότητα τρίτεκνου γονέα ή τέκνου τρίτεκνης οι¬ 
κογένειας, όπως αυτή αποδεικνύεται από πιστοποιητικό 
Δήμου, τρία (3) μόρια. 

ζ) Η ιδιότητα του προστάτη ή του τέκνου μονογονε- 
ϊκής οικογένειας τρία (3) μόρια. 

η) Ειδικά οι ελληνοκύπριοι από τα κατεχόμενα της 
Κύπρου ή τα μέλη της Ελληνικής μειονότητας της Αλ¬ 
βανίας μπορούν να εγγράφονται στα δημόσια ΙΕΚ σε 
καθορισμένο ποσοστό επί της εκάστοτε καθορισμέ¬ 
νης δυναμικότητας των τμημάτων, σύμφωνα με από¬ 
φαση των Δ.Δ.Β.Μ. και με βάση τα οριζόμενα στην Υ.Ά. 
Δ/13074/7.6.00 (ΦΕΚ 780/23-6-2000), όπως εκάστοτε 
ισχύει. 

6. Δικαιολογητικά για την επιλογή των υποψηφίων 
καταρτιζομένων Δ. ΙΕΚ και εγγραφής στα I.Ι.Ε.Κ. απο¬ 
τελούν τα ακόλουθα: 

ί. Σχετική αίτηση στην οποία θα αναγράφονται τα 
ονομαστικά στοιχεία, τα στοιχεία ταυτότητας και η δι¬ 
εύθυνση κατοικίας του υποψηφίου, καθώς και η σειρά 
προτίμησης των ειδικοτήτων που πρόκειται να λειτουρ¬ 
γήσουν στο Ι.Ε.Κ. [υποχρεωτικό] 

Μ. Ο εκάστοτε προβλεπόμενος πρωτότυπος τίτλος 
σπουδών (απολυτήριο ή πτυχίο), του οποίου θα εκδίδε- 
ται φωτοαντίγραφο με μέριμνα του Ι.Ε.Κ. για τη χρήση 
του στην επιλογή, και θα επιστρέφεται ο πρωτότυπος 
τίτλος στον υποψήφιο. Σε περίπτωση που είναι αδύνατη 
η προσκόμιση του πρωτότυπου τίτλου, θα προσκομίζε¬ 
ται είτε πρωτότυπο αποδεικτικό τίτλου σπουδών, που 
θα εκδίδεται από τη Σχολική Μονάδα αποφοίτησης του 
υποψηφίου και στο οποίο θα αναγράφεται ο τελικός 
βαθμός αποφοίτησης, είτε οποιοδήποτε άλλο έγγραφο 
προβλέπεται από την ισχύουσα κατά περίπτωση νομο¬ 
θεσία. [υποχρεωτικό] 

ίίί. Δελτίο αστυνομικής ταυτότητας ή Διαβατήριο ή 
άλλο έγγραφο που προβλέπεται από την ισχύουσα κατά 
περίπτωση νομοθεσία, των οποίων η φωτοτυπία μπορεί 

να επικυρώνεται και από το Ι.Ε.Κ. Σε περίπτωση έλλειψης 
Αστυνομικής Ταυτότητας ή Διαβατηρίου θα προσκομί¬ 
ζεται Πιστοποιητικό Δήμου, [υποχρεωτικό] 

ίν. Βεβαίωση ΙΚΑ ή Δημόσιας Υπηρεσίας, στην οποία θα 
αναγράφεται η προϋπηρεσία (ημερομίσθια ή έτη) που τυ¬ 
χόν πραγματοποίησε ο υποψήφιος σε συγκεκριμένο επάγ¬ 
γελμα και ειδικάτητα, ή βεβαίωση Δημάσιας Οικονομικής 
Υπηρεσίας (Δ.Ο.Υ.) στην οποία θα αναγράφεται ο χρόνος 
άσκησης συγκεκριμένης επιτήδευσης απά τον υποψήφιο. 

V. Η απόδειξη της προϋπηρεσίας είναι στην αποκλει¬ 
στική ευθύνη του υποψηφίου. 

νί. Πιστοποιητικό οικογενειακής κατάστασης προκειμέ- 
νου για πολύτεκνο ή τρίτεκνο γονέα ή τέκνο πολύτεκνης 
ή τρίτεκνης οικογένειας ή μονογονεϊκής οικογένειας, 
με τους περιορισμούς που τίθενται από την ισχύουσα 
νομοθεσία. 

νϋ. Ειδικά για την εγγραφή αλλοδαπών υπηκάων χω¬ 
ρών εκτός Ε.Ε., εντός Ε.Ε. και ομογενών, αντί του δικαι- 
ολογητικού όπως ορίζεται στο σημείο ίίί, απαιτείται η 
κατάθεση διαβατηρίου ή ταυτάτητας ομογενών καθώς 
και της άδειας παραμονής για τους υπηκάους χωρών 
εκτάς Ε.Ε.. Σε περίπτωση μη αποφοίτησης από ελληνικό 
λύκειο ή ΣΕΚ, αντί του δικαιολογητικού όπως ορίζεται 
στο σημείο ϋ, απαιτείται η κατάθεση του ισότιμου πρω¬ 
τότυπου τίτλου σπουδών, επίσημης μετάφρασης αυτού 
καθώς και της ισοτιμίας του, εκδοθέντων απά δημάσια 
ελληνική υπηρεσία. 

7. Μετά την ολοκλήρωση της διαδικασίας επιλογής, 
άσοι καταρτιζάμενοι επιλέγονται σε Τμήματα Εαρινού 
Εξαμήνου κέκτηνται της εγγραφής και των δικαιωμάτων 
αυτής απά την επιλογή τους. 

8. Στο εαρινά εξάμηνο δύναται να πραγματοποιεί¬ 
ται πράσκληση επιλογής καταρτιζομένων μάνα για τα 
τμήματα τα οποία δεν δημιουργήθηκαν κατά την αρ¬ 
χική πράσκληση του χειμερινού εξαμήνου, με σκοπά 
την συμπλήρωσή των τμημάτων στα οποία υπάρχουν 
προεγγραφές. 

Άρθρο 13 
Αρχική εγγραφή 

1. Για την οριστικοποίηση της εγγραφής των επιλεγέ- 
ντων υποψηφίων καταρτιζόμενων, απαιτείται η έγκαιρη 
κατάθεση στο ΙΕΚ όπου κατετάγησαν των απαραίτητων 
δικαιολογητικών και η οριστικοποίηση της εγγραφής με 
την απόκτηση Ειδικού Κωδικού Σπουδαστή ΙΕΚ. 

2. Η μη οριστικοποίηση της εγγραφής στο δημόσιο 
ΙΕΚ το αργότερο εντός αποκλειστικής ημερομηνίας σύμ¬ 
φωνα με την προκήρυξη, έχει ως συνέπεια την απώλεια 
της αρχικής επιλογής εγγραφής. 

Άρθρο 14 

Ανανέωση Εγγραφής 

1. Ο καταρτιζόμενος γράφεται στο επάμενο εξάμηνο 
κατάρτισης, εφόσον πληρούνται οι προϋποθέσεις του 
άρθρου 20 του παρόντος. 

2. Η ανανέωση της εγγραφής, υπό τις ανωτέρω προ¬ 
ϋποθέσεις, πραγματοποιείται με κατάθεση σχετικής 
αίτησης. 

Άρθρο 15 

Οριστικοποίηση λειτουργίας Τμημάτων Δημοσίων ΙΕΚ 

1. Τα τμήματα δύνανται να δημιουργηθούν εφάσον 
συμπληρώσουν τον ελάχιστο απαιτούμενο αριθμά των 


δεκαπέντε (15) καταρτιζομένων, εκτάς εξαιρετικών πε¬ 
ριπτώσεων, κατά τις οποίες υπάρχει τεκμηριωμένη 
εισήγηση από τον Δ.Δ.Β.Μ. και ύστερα από απόφαση 
του Γ.Γ.Δ.Β.Μ.. Ο μέγιστος αριθμός καταρτιζομένων ανά 
τμήμα καθορίζεται σε τριάντα (30), δύναται άμως να 
προσαυξάνεται κατά 10%, με σκοπό την ορθή κατανομή 
των καταρτιζομένων. 

2. Σε περίπτωση κατά την οποία διαπιστωθεί αντικει¬ 
μενική αδυναμία λειτουργίας τμήματος, εκδίδεται σχετι¬ 
κή απόφαση από τη Γ.Γ.Δ.Β.Μ., ύστερα από τεκμηριωμένη 
πρόταση της διεύθυνσης του ΙΕΚ και της Δ.Δ.Β.Μ., στην 
οποία οι καταρτιζόμενοι αυτών των τμημάτων, εφάσον 
το επιθυμούν, αποκτούν δικαίωμα προεγγραφής για το 
εαρινό β' εξάμηνο. Με την ίδια απάφαση ρυθμίζονται οι 
αναγκαίες αλλαγές άπως, η μετακίνηση εγγραφέντων 
μεταξύ ΙΕΚ και η ένταξη εγγραφέντων σε άλλες ειδικά- 
τητες. Εάν κάποιο απά τα τμήματα αποφασιστεί να μην 
λειτουργήσει, τότε σε συνεργασία με το ΙΕΚ ή/και με τις 
Οικονομικές Υπηρεσίες της Δ.Δ.Β.Μ., ενημερώνονται οι 
εγγραφέντες και διευθετούνται οι αλλαγές (μετακίνη¬ 
ση εγγραφέντων μεταξύ ΙΕΚ, ένταξη εγγραφέντων σε 
άλλες ειδικάτητες). 

Άρθρο 16 

Απαλλαγές μαθημάτων 

1. Σε περίπτωση που υποψήφιος καταρτιζάμενος δι¬ 
αθέτει πιστοποίηση στη χρήση Η/Υ και πιστοποιητικά 
γλωσσομάθειας επιπέδου τουλάχιστον Β2, απαλλάσ¬ 
σεται απά τα αντίστοιχου επιπέδου σχετικά μαθήματα, 
εκτός αν άλλως ορίζεται απά τον Οδηγά Σπουδών. Ο 
υποψήφιος καταρτιζόμενος δεν απαλλάσσεται απά την 
ειδική ορολογία σε ξένη γλώσσα, με εξαίρεση τα ανα- 
φεράμενα στην επάμενη παράγραφο. 

2. Δίνεται στους καταρτιζάμενους η δυνατότητα απαλ¬ 
λαγής από τα μαθήματα στα οποία διαθέτουν πιστο¬ 
ποιημένο προσόν, μη εξαιρουμένων των εργαστηριακών 
και μικτών μαθημάτων, κατάπιν αίτησής τους στο οικείο 
ΙΕΚ και απάφασης του Διευθυντή, εφάσον προβλέπεται 
απά τους οδηγούς σπουδών. 

Άρθρο 17 
Μετεγγραφές 

1. Καταρτιζόμενος σε ΙΕΚ που επιθυμεί μετεγγραφή 
σε άλλο ΙΕΚ, ιδιωτικά ή δημάσια, δύναται να την πραγ¬ 
ματοποιήσει απά την 1η Σεπτεμβρίου έως και την 20η 
Σεπτεμβρίου εκάστου έτους. Ο εκπαιδευάμενος υπο¬ 
βάλλει αίτηση στο ΙΕΚ που επιθυμεί να μεταγραφεί 
προσκομίζοντας τον ατομικά του φάκελο, τον οποίο 
παραλαμβάνει μετά από αίτησή του από το ΙΕΚ που φοι¬ 
τούσε, το οποίο υποχρεούται να του προσκομίσει γνήσιο 
αντίγραφο εντός αποκλειστικής ημερομηνίας πέντε (5) 
ημερών από την αίτησή του. Οι αιτήσεις μεταγραφής 
εγκρίνονται ή απορρίπτονται από την Διοίκηση του ΙΕΚ 
υποδοχής, το αργότερο έως και την 25η Σεπτεμβρίου, 
ώστε όσοι δεν μεταγραφούν να συνεχίζουν απρόσκοπτα 
τη φοίτησή τους στο ΙΕΚ που φοιτούσαν. 

2. Προϋποθέσεις μετεγγραφών από Ιδιωτικό σε Δημό¬ 
σιο ΙΕΚ είναι οι κάτωθι: 

α) το κατά κεφαλήν εισάδημα δεν πρέπει να υπερβαί¬ 
νει τις εννιά (9.000 €) χιλιάδες ευρώ, 

β) εξέταση δυνατότητας υποδοχής από το Δημόσιο 
ΙΕΚ. 

3. Μετεγγραφές καταρτιζομένων δυνανται να πραγ¬ 
ματοποιούνται μετά την έκδοση των αποτελεσμάτων 
φοίτησης του χειμερινού εξαμήνου κατάρτισης και πριν 
την έναρξη του εαρινού, εφάσον συντρέχουν σοβαροί 
λάγοι άπως, λάγοι υγείας, αλλαγής τάπου διαμονής, 
μετεγκατάστασης σπουδαζάντων αδελφών κλπ. Ο εκ- 
παιδευάμενος υποβάλλει αίτηση στο ΙΕΚ που επιθυμεί 
να μεταγραφεί, προσκομίζοντας τον ατομικό του φάκε¬ 
λο τον οποίο παραλαμβάνει μετά από αίτησή του από 
το ΙΕΚ που φοιτούσε, το οποίο υποχρεούται να του 
προσκομίσει γνήσιο αντίγραφο εντός αποκλειστικής 
ημερομηνίας πέντε (5) ημερών από την αίτησή του. Οι 
αιτήσεις μετεγγραφής διαβιβάζονται, μαζί με την ει¬ 
σήγηση του Διευθυντή του ΙΕΚ στο οποίο επιθυμεί να 
φοιτήσει ο καταρτιζόμενος, στη Γ.Γ.Δ.Β.Μ. και εγκρίνο- 
νται ή απορρίπτονται με απόφαση της Γ.Γ.Δ.Β.Μ.. Στις 
περιπτώσεις όπου η απόφαση μετεγγραφής δεν έχει 
εκδοθεί μέχρι την ημερομηνία έναρξης του εαρινού 
εξαμήνου κατάρτισης, ο εκπαιδευόμενος καταρτίζεται 
στο ΙΕΚ που είναι γραμμένος. 

4. Σε περίπτωση ανάκλησης της αδείας ιδιωτικού ΙΕΚ 
ή για οποιοδήποτε λόγο αδυναμίας παροχής υπηρεσι¬ 
ών στους σπουδαστές του και κατά τη διάρκεια του 
εξαμήνου, με απόφαση του Γ.Γ.Δ.Β.Μ. τα όμορα δημό¬ 
σια ΙΕΚ υποχρεούνται να μεταγράψουν όσους εκ των 
φοιτούντων το επιθυμούν και το δηλώσουν σε ειδική 
πρόσκληση της Γ.Γ.Δ.Β.Μ.. 

Άρθρο 18 

Αξιολόγηση γνώσεων, ικανοτήτων και δεξιοτήτων 

1. Η αξιολόγηση των γνώσεων, ικανοτήτων και δεξιο¬ 
τήτων των καταρτιζομένων ανά μάθημα γίνεται και με 
βάση τον Οδηγό Σπουδών και περιλαμβάνει σε κάθε 
περίπτωση: (α) Εξέταση προόδου, (β) Τελική εξέταση 
ή και (γ) Αξιολόγηση συμμετοχής σε εργασίες ομαδι¬ 
κές και ατομικές, οι οποίες δύνανται να αντικαθιστούν 
εξέταση έως και το 40% του πλήθους των συνολικών 
μαθημάτων εκάστου εξαμήνου. 

2. Αναφορικά με τις εξετάσεις προόδου ισχύουν τα 
εξής: 

α) Σε όλα τα μαθήματα κάθε εξαμήνου κατάρτισης 
πραγματοποιείται τουλάχιστον μια εξέταση προόδου 
ανά μάθημα, προ της συμπληρώσεως του 70% των 
ωρών κατάρτισης του εξαμήνου, με εξεταζόμενα θέματα 
που ορίζονται από τον εκπαιδευτή και βαθμολογούνται 
από αυτόν. 

β) Η συμμετοχή στην εξέταση προόδου είναι υποχρε¬ 
ωτική για όλους τους καταρτιζόμενους. Σε περίπτωση 
απουσίας καταρτιζομένου από εξέταση προόδου για 
αποδεικνυόμενους λόγους ανωτέρας βίας ή σοβαρής 
ασθένειας, η διοίκηση του ΙΕΚ αποφασίζει για την εξέ¬ 
ταση του καταρτιζομένου κατά τη διάρκεια επόμενης 
διδασκαλίας ή σε χρόνο και τόπο που ορίζεται για τον 
σκοπό αυτό σε συνεργασία με τον εκπαιδευτή. 

γ) Οι καταρτιζόμενοι λαμβάνουν γνώση της βαθμο¬ 
λογίας τους με ευθύνη της διοίκησης του ΙΕΚ, η οποία 
μεριμνά και για τη διαχείριση ενδεχόμενων διαφωνιών. 

δ) η διάρκεια της εξέτασης προόδου κάθε μαθήματος 
δύναται να είναι μέχρι δύο (2) ώρες. 

3. Αναφορικά με τις τελικές εξετάσεις κάθε εξαμήνου 
ισχύουν τα εξής: 

α) Στο τέλος κάθε εξαμήνου πραγματοποιούνται οι 
τελικές εξετάσεις κάθε μαθήματος. 


β) Ο τρόπος διεξαγωγής τους για κάθε μάθημα κα¬ 
θορίζεται από τον Οδηγό Σπουδών. 

γ) Τα θέματα των τελικών εξετάσεων ορίζονται από 
τον εκπαιδευτή και βαθμολογούνται από αυτόν. 

δ) Η διάρκεια κάθε τελικής εξέτασης είναι δύο (2) 
ώρες εκτός από τα εργαστήρια ή αν άλλως ορίζεται 
στον οδηγό σπουδών. 

ε) Καταρτιζόμενος που απουσιάζει από τελική εξέταση 
μαθήματος για λόγους ανωτέρας βίας ή σοβαρής ασθέ¬ 
νειας που αποδεικνύεται από αρμόδιο Δημόσιο Φορέα, 
υποβάλλει αίτηση προς τη διοίκηση του ΙΕΚ μαζί με τα 
σχετικά δικαιολογητικά, πάντοτε πριν από την έκδοση 
των αποτελεσμάτων του εξαμήνου. Η διοίκηση του ΙΕΚ 
αποφασίζει το χρόνο και τον τόπο για την εξέταση του 
καταρτιζομένου αυτού κατά την τρέχουσα εξεταστική 
περίοδο, χωρίς υποχρέωση επαναπαρακολούθησης του 
μαθήματος ή των μαθημάτων από την τελική εξέταση 
των οποίων απούσιασε και, χωρίς δικαίωμα εγγραφής 
και φοίτησης του σε επόμενο διδακτικό εξάμηνο. 

4. Αναφορικά με την αξιολόγηση της συμμετοχής σε 
εργασίες, ομαδικές και ατομικές, ισχύουν τα εξής: 

α) Τα θέματα των εργασιών ορίζονται από τον εκ¬ 
παιδευτή. 

β) Οι εργασίες δύναται να είναι ατομικές ή ομαδικές. 

γ) Οδηγίες για τη θεματολογία των εργασιών δίνο¬ 
νται στον Οδηγό Σπουδών του μαθήματος ή και από 
τον εκπαιδευτή. 

5. Τόσο κατά τις εξετάσεις προόδου όσο και κατά τις 
τελικές εξετάσεις, τα θέματα αναγράφονται σε φύλλο 
που αναφέρει τον τίτλο του ΙΕΚ, την ειδικότητα, την ημε¬ 
ρομηνία, το εξάμηνο και το έτος κατάρτισης, τον τίτλο 
του προς εξέταση μαθήματος, καθώς και το ονοματε¬ 
πώνυμο του εκπαιδευτή - εισηγητή. Επίσης, αναφέρεται 
ο παρεχόμενος χρόνος για την εξέταση και το εάν τα 
θέματα είναι ισότιμα στη βαθμολόγηση. 

6. Διευκρινίσεις επί των θεμάτων και τυχόν οδηγίες 
δίδονται μόνο γραπτώς επί του εντύπου των θεμάτων. 
Περαιτέρω διευκρινίσεις πρέπει να αποφεύγονται και 
πρέπει να δίδονται κατά προτίμηση γραπτώς και με νέα 
θεώρηση της διοίκησης του ΙΕΚ. 

7. Οι απαντήσεις είναι δυνατόν να δίδονται από τους 
καταρτιζόμενους στο φύλλο ή στα φύλλα των θεμάτων 
ή σε ανεξάρτητα φύλλα, τα οποία παραδίδονται στους 
εξεταζόμενους ταυτόχρονα με τα θέματα, στα οποία 
αναγράφουν το ονοματεπώνυμο, τον κωδικό αριθμό 
τους, την ειδικότητα, το εξάμηνο, το τμήμα, το μάθημα 
και την ημερομηνία εξέτασης. 

8. Σε όλες τις περιπτώσεις, τα φύλλα θεμάτων και 
απαντήσεων επιστρέφονται στον εισηγητή ή στον ορι- 
σθέντα επιτηρητή, μετά το πέρας της επεξεργασίας 
των θεμάτων. 

9. Ο εισηγητής ή ο επιτηρητής, αφού διαγράψει τα 
τυχόντα κενά στα φύλλα απαντήσεων, μονογράφει στο 
τέλος της διαπραγμάτευσης των θεμάτων, καταμετρά 
τα παραδοθέντα γραπτά και τα αντιπαραβάλλει με την 
κατάσταση των καταρτιζομένων, που είχαν δικαίωμα 
συμμετοχής στην εξέταση, πιστοποιεί τους απόντες 
και αναγράφει τα ονοματεπώνυμα τους στο φάκελο 
εξετάσεων. 

10. Στη συνέχεια προσέρχεται στη γραμματεία του ΙΕΚ 
όπου υπάλληλος, ο οποίος έχει ορισθεί από τη διοίκηση 
του ΙΕΚ, παραλαμβάνει τα γραπτά και τα χρεώνει στον 

εισηγητή με πρωτόκολλο παράδοσης και παραλαβής 
προς διόρθωση. 

11. Ο εκπαιδευτής βαθμολογεί με την αναγραφή 
αριθμητικά της επίδοσης του καταρτιζομένου σε κάθε 
επιμέρους θέμα. Στο τέλος, αναγράφει τη συνολική 
βαθμολογία του γραπτού στο εμπρόσθιο δεξιό άκρο 
ολογράφως και αριθμητικώς και υπογράφει. Σε περί¬ 
πτωση λανθασμένης βαθμολόγησης του, διαγράφει με 
διαγώνιο γραμμή τα λάθη και ξαναγράφει τον τελικό 
βαθμό θέτοντας την μονογραφή του δίπλα από τη δι¬ 
αγραφή. 

12. Ο εισηγητής, εντός το πολύ τεσσάρων (4) εργά¬ 
σιμων ημερών από την ημερομηνία εξέτασης του μα¬ 
θήματος, επιστρέφει και παραδίδει, με σχετική πράξη 
παράδοσης - παραλαβής, τα γραπτά και τη συνοδευτική 
κατάσταση αριθμητικής βαθμολογίας στη Γραμματεία 
του ΙΕΚ. 

13. Οι καταρτιζόμενοι λαμβάνουν γνώση των βαθμο¬ 
λογιών τους με ευθύνη της διοίκησης του ΙΕΚ, η οποία 
μεριμνά και για την επίλυση ενδεχόμενων διαφωνιών. 

14. Καταρτιζόμενος, ο οποίος για οποιονδήποτε λόγο 
δεν προσέλθει στις εξετάσεις βαθμολογείται με μονά¬ 
δα. Επίσης με μονάδα βαθμολογείται το γραπτό των 
καταρτιζομένων, οι οποίοι, είτε εμποδίζουν την ομαλή 
διεξαγωγή της εξέτασης, είτε με οποιοδήποτε τρόπο 
αντιγράφουν. Στις περιπτώσεις αυτές συντάσσεται σύ¬ 
ντομο πρακτικό από τους επιτηρητές πάνω στο γραπτό 
του καταρτιζομένου και επισυνάπτονται τα τυχόν απο¬ 
δεικτικά στοιχεία. 

15. Εξετάζονται μόνο προφορικά κατόπιν αιτήσεώς 
τους οι καταρτιζόμενοι οι οποίοι αδυνατούν να υπο- 
στούν γραπτή εξέταση επειδή: 

α) Είναι τυφλοί, σύμφωνα με το Ν. 958/79 (ΦΕΚ191 τ.Α') 
όπως ισχύει, ή έχουν ποσοστό αναπηρίας στην όρασή 
τους τουλάχιστον 80%. 

β)Έχουν κινητική αναπηρία τουλάχιστον 67%, μόνιμη 
ή προσωρινή, που συνδέεται με τα άνω άκρα. 

γ) Πάσχουν από σπαστικότητα των άνω άκρων. 

δ) Πάσχουν από κάταγμα ή άλλη προσωρινή βλάβη 
των άνω άκρων, τέτοια που καθιστά αδύνατη την γραφή. 

ε) Η επίδοσή τους στα μαθήματα δεν είναι δυνατόν 
να ελεγχθεί με γραπτές μόνο εξετάσεις λόγω ειδικής 
διαταραχής του λόγου (δυσλεξία). 

16. Για τις περιπτώσεις α έως δ, απαιτείται γνωμάτευ¬ 
ση σύμφωνα με το ισχύον κάθε φορά σύστημα πιστο¬ 
ποίησης αναπηρίας της οικείας υγειονομικής επιτροπής, 
ενώ για την περίπτωση ε, απαιτείται προσκόμιση ειδικής 
διαγνωστικής έκθεσης αναγνωρισμένου δημοσίου ια- 
τροπαιδαγωγικού κέντρου, ή σταθμού, ή Κ.Δ.Α.Υ., με την 
οποία πιστοποιείται ότι είναι αδύνατος ο έλεγχος των 
γνώσεων με γραπτή μόνο εξέταση λόγω δυσλεξίας. Η 
διαγνωστική αυτή έκθεση ισχύει για τρία (3) χρόνια από 
την έκδοσή της. Διαγνωστικές εκθέσεις από τις οποίες 
δεν προκύπτει αδυναμία της γραπτής εξέτασης λόγω 
πιστοποιημένης δυσλεξίας δεν γίνονται δεκτές. 

17. Οι καταρτιζόμενοι της ανωτέρω παραγράφου 16 
εξετάζονται στα ίδια θέματα στα οποία εξετάζονται 
οι υπόλοιποι καταρτιζόμενοι και στον ίδιο χρόνο. Η 
εξέταση διενεργείται προφορικά απά τον διδάσκοντα 
εκπαιδευτή του μαθήματος ενώπιον του Υποδιευθυντή. 
Μετά το τέλος της εξέτασης, ο εκπαιδευτής αναγράφει 
το βαθμό του εξετασθέντος επί του φύλλου των απα¬ 
ντήσεων και υπογράφει. Υπογράφει επίσης στο φύλλο 
των απαντήσεων ως “παρών" και ο Υποδιευθυντής. 


Άρθρο 19 
Βαθμολόγηση 

1. Η επίδοση των καταρτιζομένων στην εξέταση προ¬ 
όδου αποτελεί το βαθμό προόδου (Β.Π.) του εξαμήνου 
στο μάθημα. 

2. Η επίδοση των καταρτιζομένων στην τελική εξέ¬ 
ταση αποτελεί το βαθμά τελικής εξέτασης (Β.Τ.Ε.) του 
εξαμήνου στο μάθημα. 

3. Η τελική βαθμολογία (Τ.Β) του μαθήματος διαμορ¬ 
φώνεται κατά 60% απά το βαθμά της γραπτής τελικής 
εξαμηνιαίας εξέτασης και κατά 40% απά το μέσο όρο 
του βαθμού προόδου (Β.Π.), στρογγυλοποιούμενος στον 
πλησιέστερο ακέραιο αριθμό. 

4. Όταν ένα εργαστηριακό μάθημα διδάσκεται από 
περισσότερους του ενός εκπαιδευτές, καθένας βαθ¬ 
μολογεί αυτοτελώς. Ο μέσος όρος των βαθμολογιών 
αυτών αποτελεί τη βαθμολογία της εξέτασης, προόδου 
ή τελικής (Β.Π. ή Β.Τ.Ε). 

5. Ο βαθμός της εξέτασης μικτού μαθήματος, προ¬ 
όδου ή τελικής (Β.Π. ή Β.Τ.Ε), είναι ο μέσος όρος των 
επί μέρους βαθμολογιών εξέτασης του θεωρητικού και 
εργαστηριακού μέρους. 

6. Δεν εξάγεται τελική βαθμολογία σε μάθημα για το 
οποίο η φοίτηση του καταρτιζομένου έχει χαρακτη¬ 
ριστεί ανεπαρκής, κατά τα προβλεπάμενα κατωτέρω. 

7. Το άθροισμα της τελικής βαθμολογίας όλων των 
μαθημάτων κατάρτισης, συμπεριλαμβανομένων, σε πε¬ 
ρίπτωση κατάταξης, και εκείνων των οποίων έχει κατο¬ 
χυρωθεί η βαθμολογία, διαιρούμενο με τον αριθμά των 
μαθημάτων, αποτελεί το γενικό μέσο όρο βαθμολογίας 
(Γ.Μ.Ο.Β) του καταρτιζόμενου στο εξάμηνο αυτό. 

8. Όπου προβλέπεται απαλλαγή από μαθήματα, το 
πλήθος αυτών των μαθημάτων δεν υπολογίζεται κατά 
τον υπολογισμό του Γ.Μ.Ό.Β. 

9. Η κλίμακα βαθμολογίας ορίζεται από 1 έως 10. 

Άρθρο 20 

Πρόοδος καταρτιζόμενου 

1. Ο καταρτιζόμενος εγγράφεται στο επόμενο εξά¬ 
μηνο κατάρτισης, εφάσον δεν υποχρεούται σε επανα- 
παρακολούθηση μαθήματος και συντρέχει μια από τις 
παρακάτω προϋποθέσεις: 

α) Η τελική βαθμολογία του σε κάθε μάθημα είναι 
τουλάχιστον πέντε (5). 

β) Υστερεί σε ένα μάνα μάθημα, ενώ ο γενικός μέσος 
όρος βαθμολογίας (Γ.Μ.Ό.Β.) του εξαμήνου, συμπεριλαμ- 
βανομένης και αυτής που υστέρησε, είναι τουλάχιστον 
έξι (6). 

2. Στην ανωτέρω περίπτωση 1β, ο καταρτιζόμενος υπο- 
χρεούται να επανεξεταστεί στο μάθημα που υστέρησε, 
στην εξεταστική περίοδο του εξαμήνου που παρακολου¬ 
θεί εντός επτά (7) ημερών. Η βαθμολογία της εξέτασης 
αυτής, σε περίπτωση που είναι ίση ή μεγαλύτερη του 5, 
είναι η νέα τελική βαθμολογία στο μάθημα. 

3. Εάν η νέα βαθμολογία δεν είναι τουλάχιστον πέντε 
(5), ο καταρτιζόμενος αποκτά δικαίωμα εγγραφής στο 
επόμενο εξάμηνο, αλλά υποχρεούται να επανεξεταστεί 
στο μάθημα που υστέρησε στην αμέσως επόμενη εξε¬ 
ταστική περίοδο. Στην περίπτωση που η βαθμολογία 
είναι εκ νέου κάτω του πέντε (5), υποχρεούται να επα- 
ναπαρακολουθήσει το μάθημα. 

4. Σε κάθε άλλη περίπτωση ο καταρτιζάμενος υποχρε- 
ούται να επαναλάβει την κατάρτιση μόνσ στα μαθήματα 
ταυ εξαμήνου στα οποία υστέρησε. 

5. Εάν στο ΙΕΚ δε λειτουργεί τμήμα ειδικάτητας και 
εξαμήνου σε μάθημα του οποίου ο καταρτιζάμενος 
υστέρησε σε βαθμολογία ή είχε ανεπαρκή κατάρτιση, 
δίδεται η δυνατάτητα για την παρακολούθηση των μα¬ 
θημάτων ο καταρτιζάμενος να εντάσσεται σε τμήμα 
ειδικάτητας αντιστοίχου εξαμήνου άπου διδάσκονται 
τα μαθήματα που οφείλει να παρακολουθήσει ή το ΙΕΚ 
να δημιουργεί ειδικά τμήμα πράσθετης κατάρτισης, για 
τον καταρτιζάμενο ή τους καταρτιζάμενους, οι οποίοι 
δεν είναι δυνατάν να αντιμετωπιστούν με τις παραπάνω 
δυνατάτητες. 

Άρθρο 21 

Χαρακτηρισμός Φοίτησης 

1. Η φοίτηση είναι υποχρεωτική για όλα τα μαθήματα. 

2. Επαρκής χαρακτηρίζεται η φοίτηση σε κάθε μάθημα 
στο οποίο ο καταρτιζόμενος σημείωσε αριθμό ωριαί¬ 
ων απουσιών μικρότερο ή ίσο του δεκαπέντε 15% του 
συνόλου των προβλεπομένων ωρών διδασκαλίας του 
μαθήματος κατά τη διάρκεια του εξαμήνου, στρογγυ- 
λοποιούμενο στον πλησιέστερο ακέραιο αριθμό. 

3. Σε εξαιρετικές περιπτώσεις και ύστερα από από¬ 
φαση της Διοίκησης του ΙΕΚ, το προαναφερθέν όριο 
μπορεί να αυξάνεται κατά 5% ανά μάθημα, αλλά σε 
καμία περίπτωση το σύνολο των απουσιών όλων των 
μαθημάτων στο εξάμηνο κατάρτισης, δεν πρέπει να 
υπερβαίνει το είκοσι 20% του συνόλου των προβλεπο¬ 
μένων ωρών κατάρτισης. 

4. Σε κάθε άλλη περίπτωση η φοίτηση χαρακτηρίζεται 
ανεπαρκής. 

5. Ο χαρακτηρισμός της φοίτησης των καταρτιζομέ- 
νων γίνεται μετά τη λήξη της διδασκαλίας των μαθη¬ 
μάτων του εξαμήνου και πριν από τις τελικές εξετάσεις. 
Η Διοίκηση του ΙΕΚ ανακοινώνει τα αποτελέσματα του 
χαρακτηρισμού της φοίτησης στους καταρτιζόμενους 
την επομένη της λήξης της διδασκαλίας των μαθημάτων 
του εξαμήνου, με σκοπό να συμμετέχουν όσοι δικαιού¬ 
νται στις τελικές εξετάσεις. 

6. Εάν κατά τη διάρκεια του εξαμήνου, κάποιος καταρ¬ 
τιζόμενος συμπληρώσει ανά μάθημα αριθμό απουσιών 
μεγαλύτερο όσων προβλέπονται στις παραγράφους 
2 και 3 του παρόντος άρθρου, η Διοίκηση του ΙΕΚ με 
απόφαση του Διευθυντή διακόπτει πάραυτα τη φοίτησή 
του. Σε περίπτωση καταρτιζόμενου υπόχρεου στρατιω¬ 
τικής θητείας, ενημερώνεται το αρμόδιο Στρατολογικό 
Γ ραφείο. 

7. Ο καταρτιζόμενος δεν έχει δικαίωμα προσέλευσης 
στις τελικές εξετάσεις του εξαμήνου κατάρτισης των 
μαθημάτων στα οποία η φοίτησή του χαρακτηρίστηκε 
ως ανεπαρκής. Τα μαθήματα αυτά υποχρεούται να πα¬ 
ρακολουθήσει εκ νέου, χωρίς δικαίωμα εγγραφής του 
στο επόμενο εξάμηνο. 

8. Καταρτιζόμενος στο αρχικό εξάμηνο κατάρτισης 
του οποίου η φοίτηση σε όλα τα μαθήματα χαρα¬ 
κτηρίζεται ανεπαρκής, υποχρεούται, προκειμένου να 
επανεγγραφεί, να επανεπιλεγεί με τις διαδικασίες του 
παρόντος κανονισμού. 


Άρθρο 22 
Αποφοίτηση 

1. Ο καταρτιζόμενος αποφοιτά, εφόσον δεν υποχρε- 
ούται σε επαναπαρακολούθηση μαθήματος, κατά τα 
προβλεπόμενα του ανωτέρω άρθρου και, η τελική βαθ¬ 
μολογία του σε κάθε μάθημα είναι τουλάχιστον πέντε 
(5). Επιπλέον, στο τέλος του εξαμήνου θα πρέπει να 
έχει συμπληρώσει τις προβλεπόμενες ώρες κατάρτισης 
καταμερισμένες αναλογικά σε θεωρητικές, εργαστηρι¬ 
ακές και μικτές, όπως περιγράφονται στο αντίστοιχο 
ωρολόγιο πρόγραμμα, όπως επίσης να έχει ολοκληρω¬ 
θεί και η υποχρεωτική πρακτική άσκηση. 

2. Εάν υστερεί σε ένα μόνο μάθημα, ενώ ο γενικός 
μέσος όρος βαθμολογίας (Γ.Μ.Ο.Β.) του σε όλα τα μα¬ 
θήματα του εξαμήνου, συμπεριλαμβανομένου και αυτού 
που υστέρησε, είναι τουλάχιστον έξι (6), ο καταρτιζό¬ 
μενος υποχρεούται να επανεξεταστεί στο μάθημα που 
υστέρησε σε επόμενες εξεταστικές περιόδους, μέχρις 
ότου η νέα βαθμολογία της τελικής εξέτασης είναι του¬ 
λάχιστον πέντε (5). 

3. Σε κάθε άλλη περίπτωση ο καταρτιζόμενος υπο- 
χρεούται να παρακολουθήσει μόνο τα μαθήματα του 
εξαμήνου στα οποία υστέρησε. 

Άρθρο 23 

Ενημέρωση για τον Κανονισμό 

1. Οι καταρτιζόμενοι, κατά την αρχική εγγραφή τους 
στα ΙΕΚ, δημόσια και ιδιωτικά, όπου επιλέχθηκαν να 
φοιτήσουν, λαμβάνουν γνώση του κανονισμού και της 
σχετικής νομοθεσίας και υπογράφουν δήλωση απο¬ 
δοχής που θα διέπει όλα τα εξάμηνα κατάρτισης, με 
την οποία δηλώνουν ότι έχουν λάβει γνώση των δικαι¬ 
ωμάτων και των υποχρεώσεων τους, των ωρολογίων 
προγραμμάτων όλων των εξαμήνων καθώς και του πα¬ 
ρόντος Κανονισμού. 

2. Σχέδιο κειμένου του εκπαιδευτικού συμβολαίου κα¬ 
ταρτίζεται από τη Γ.Γ.Δ.Β.Μ. και εξειδικεύεται με βάση τα 
ιδιαίτερα χαρακτηριστικά και τις εκπαιδευτικές ανάγκες 
των καταρτιζομένων. 

ΚΕΦΆΔΆΙΟ ΤΕΤΑΡΤΟ 
ΟΡΓΆΝΩΣΗ - ΔΙΟΙΚΗΣΗ 

Άρθρο 24 

Οργανωτική δομή - Αρμοδιότητες 

1. Η διοίκηση κάθε ΙΕΚ ασκείται: 

α) από τον Διευθυντή, 

β) τον Υποδιευθυντή και 

γ) τη συνέλευση των διδασκόντων. 

Ο Διευθυντής και ο Υποδιευθυντής θα πρέπει να είναι 
κάτοχος πτυχίου Τριτοβάθμιας Εκπαίδευσης. 

2. Ο διευθυντής που προ'ΐσταται του προσωπικού των 
ΙΕΚ είναι επιστημονικός - παιδαγωγικός και οικονομι¬ 
κός υπεύθυνος των ΙΕΚ, αρμόδιος για τα θέματα που 
αφορούν την εύρυθμη και αποτελεσματική λειτουργία 
αυτών. 

3. Ο διευθυντής των ΙΕΚ ασκεί, ιδίως, τις ακόλουθες 
αρμοδιότητες: 

α) ευθύνεται για τη διοικητική λειτουργία και την οι¬ 
κονομική διαχείριση των ΙΕΚ, αφορά μόνον τα δημόσια 
ΙΕΚ (άρθρο 47, παρ. 5 του ν. 4264/2014 (Ά' 118)), 

β) ευθύνεται για την τήρηση των νόμων, των εγκυκλίων 
και των αποφάσεων, που εκδίδουν τα αρμόδια όργανα 
της διοίκησης, 

γ) ενημερώνει και ευθύνεται για την έγκαιρη και αξιό¬ 
πιστη ενημέρωση της Διεύθυνσης Δια Βίου Μάθησης και 
της Γ ενικής Γ ραμματείας Δια Βίου Μάθησης, εντύπως ή 
και ηλεκτρονικά, και συνεργάζεται με την Κεντρική και 
τις αρμόδιες Περιφερειακές Διευθύνσεις του Υπουρ¬ 
γείου Παιδείας και Θρησκευμάτων για τη ρύθμιση κάθε 
λειτουργικού θέματος αρμοδιότητάς του, 

δ) ευθύνεται για την έγκαιρη και αξιόπιστη τήρηση 
ηλεκτρονικού αρχείου με τα στοιχεία της οικονομικής 
λειτουργίας των ΙΕΚ, καθώς και για την ηλεκτρονική 
ενημέρωση των υπηρεσιακών φακέλων του προσωπι¬ 
κού τους, 

ε) ευθύνεται για την εφαρμογή των ειδικών εκπαι¬ 
δευτικών προγραμμάτων που αφορούν σπουδαστές με 
αναπηρίες ή ειδικές εκπαιδευτικές ανάγκες, 

στ) αναθέτει στους εκπαιδευτικούς των ΙΕΚ συγκεκρι¬ 
μένες αρμοδιότητες που συνδέονται με το γενικότερο 
εκπαιδευτικό έργο, όπως αυτές που σχετίζονται με τον 
επαγγελματικό προσανατολισμό, την υλοποίηση καινο- 
τόμων εκπαιδευτικών προγραμμάτων και δράσεων, την 
εργαστηριακή εκπαίδευση και την Πρακτική Άσκηση 
και τη Μαθητεία των σπουδαστών, την εφαρμογή προ¬ 
γραμμάτων εισαγωγής και διδακτικής αξιοποίησης των 
νέων τεχνολογιών και της πληροφορικής, καθώς και τη 
λειτουργία του ΙΕΚ. 

4. Ο διευθυντής είναι πειθαρχικός προϊστάμενος των 
δημοσίων ΙΕΚ. Η πειθαρχική εξουσία του προηγούμενου 
εδαφίου ασκείται, για μεν τους εκπαιδευτικούς σύμφωνα 
τις διατάξεις του π.δ. 47/2006 (Α'48), για δε τους διοικη¬ 
τικούς υπαλλήλους σύμφωνα με τις σχετικές διατάξεις 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ., που κυρώθηκε 
με το άρθρο πρώτο του ν. 3528/2007 (Α' 26), ως ισχύουν. 

5. Ο διευθυντής χορηγεί στο προσωπικό του δημοσίου 
ΙΕΚ που προ'ίσταται τις νόμιμες άδειες. Για τη χορήγηση 
των ανωτέρω αδειών ο διευθυντής ενημερώνει αυθημε¬ 
ρόν την οικεία Δ.Δ.Β.Μ.. 

6. Ο διευθυντής του δημόσιου Ι.Ε.Κ. δεν ασκεί διδα¬ 
κτικά καθήκοντα. 

7. Ο διευθυντής του Ι.Ε.Κ., όταν ελλείπει, απουσιάζει 
ή κωλύεται, αναπληρώνεται από τον υποδιευθυντή. Αν 
ελλείπει, απουσιάζει ή κωλύεται και ο υποδιευθυντής, 
τότε ο διευθυντής αναπληρώνεται από εκπαιδευτικό 
που υπηρετεί στα ΙΕΚ και ο οποίος ορίζεται με από¬ 
φαση του διευθυντή. Αν στα ΙΕΚ έχουν τοποθετηθεί 
δύο υποδιευθυντές, ο διευθυντής αναπληρώνεται από 
τον υποδιευθυντή που ορίζεται με απόφασή του και 
σε περίπτωση που και αυτός ελλείπει, απουσιάζει ή 
κωλύεται, από τον δεύτερο υποδιευθυντή. Αν ελλείπει, 
απουσιάζει ή κωλύεται και ο δεύτερος υποδιευθυντής 
ή αν πρόκειται για ΙΕΚ, στο οποίο δεν τοποθετείται 
υποδιευθυντής, ο διευθυντής αναπληρώνεται από εκ¬ 
παιδευτικό που υπηρετεί στα ΙΕΚ, ο οποίος ορίζεται με 
απόφασή του. Αν για οποιονδήποτε λόγο δεν οριστεί 
αναπληρωτής, ο διευθυντής αναπληρώνεται από τον 
αρχαιότερο εκπαιδευτικό των ΙΕΚ. 

8. Ο υποδιευθυντής των ΙΕΚ συνεπικουρεί τον διευ¬ 
θυντή στην άσκηση των καθηκόντων του και τον ανα¬ 
πληρώνει. Ο υποδιευθυντής πρέπει να έχει γνώση και 
εμπειρία σε διδακτικές μεθόδους της αρχικής επαγγελ¬ 


ματικής κατάρτισης, στην επιμόρφωση εκπαιδευτών, 
να μπορεί να παρακολουθήσει και να εποπτεύσει την 
εκπαιδευτική διαδικασία, αλλά και να συντονίσει τη δι¬ 
αδικασία αξιολόγησής της. Ειδικότερα, ο υποδιευθυντής 
ασκεί, ιδίως, τις ακόλουθες αρμοδιότητες: 
α) μεριμνά για την υλοποίηση του διοικητικού έργου, 
β) εκτελεί τις αποφάσεις του διευθυντή και της συ¬ 
νέλευσης των διδασκόντων που αφορούν σε θέματα 
φοίτησης των σπουδαστών και 
γ) όσες άλλες αρμοδιότητες του αναθέτει ο διευθυ¬ 
ντής. 

9. Στα ΙΕΚ που έχουν τοποθετηθεί δύο υποδιευθυντές, 
η κατανομή των αρμοδιοτήτων μεταξύ τους γίνεται με 
απόφαση του διευθυντή. Ο υποδιευθυντής δεν ασκεί 
διδακτικά καθήκοντα παρά μόνο σε εξαιρετικές περι¬ 
πτώσεις και ύστερα από έγκριση της Γ.Γ.Δ.Β.Μ. (άρθρο 
47, παρ. 6 του ν. 4264/2014 (Α' 118)). 

10. Σε κάθε ΙΕΚ λειτουργεί συνέλευση των διδασκό¬ 
ντων, στην οποία συμμετέχουν οι εκπαιδευτικοί που 
υπηρετούν στη μονάδα με οποιαδήποτε σχέση εργα¬ 
σίας. 

11. Στο σύλλογο των διδασκόντων προεδρεύει ο διευ¬ 
θυντής του ΙΕΚ. Η συνέλευση των διδασκόντων συνε¬ 
δριάζει, τακτικά ή έκτακτα, ύστερα από πρόσκληση του 
προέδρου της. Τακτικές συνελεύσεις πραγματοποιού¬ 
νται υποχρεωτικά πριν από την έναρξη του διδακτικού 
έτους και στο τέλος κάθε εξαμήνου ή τριμήνου. Η συ¬ 
νέλευση των διδασκόντων συγκαλείται έκτακτα, όταν 
το κρίνει αναγκαίο ο πρόεδρος ή το ζητήσει τουλάχι¬ 
στον το ένα τρίτο των μελών της με έγγραφη αίτησή 
του, στην οποία προσδιορίζει τα θέματα για τα οποία 
ζητείται η σύγκληση. Κατά τα λοιπά εφαρμόζονται οι 
διατάξεις των άρθρων 13 έως και 15 του Κώδικα Διοικη¬ 
τικής Διαδικασίας, που κυρώθηκε με το άρθρο πρώτο 
του ν.2690/1999 (Α' 45). 

12. Η συνέλευση των διδασκόντων ασκεί, ιδίως, τις 
ακόλουθες αρμοδιότητες: 

α) συμβάλλει στη χάραξη κατευθύνσεων για την εφαρ¬ 
μογή της εκπαιδευτικής πολιτικής στο επίπεδο των ΙΕΚ, 
στην ομαλή λειτουργία τους καθώς και στην παιδαγω¬ 
γική διευθέτηση των σπουδαστικών ζητημάτων, 
β) διαπιστώνει και αξιολογεί τις εκπαιδευτικές ανά¬ 
γκες και αξιοποιεί τις δυνατότητες συνεργασίας ανά¬ 
μεσα στο προσωπικό, τα στελέχη της εκπαίδευσης και 
τους φορείς της τοπικής κοινωνίας, 
γ) αποφασίζει για θέματα φοίτησης, επίδοσης και δι¬ 
αγωγής των σπουδαστών και 
δ) εισηγείται στον διευθυντή των ΙΕΚ το είδος και τη 
μορφή της εκπαιδευτικής κατάρτισης και επιμόρφωσης 
και συμβάλλει στην υλοποίησή της. 

Άρθρο 25 
Υπηρεσιακά βιβλία 

Σε κάθε ΙΕΚ και μέχρι την πλήρη εφαρμογή του Ειδικού 
Πληροφοριακού Συστήματος Καταγραφής των στοιχεί¬ 
ων των ΙΕΚ, τηρούνται τα παρακάτω Υπηρεσιακά Βιβλία: 

1. Πρωτόκολλο, στο οποίο καταχωρούνται αμέσως τα 
πάσης φύσεως εισερχόμενα και εξερχόμενα έγγραφα, 
οι πάσης φύσεως εισερχόμενοι και εξερχόμενοι τίτλοι 
και τα εμπιστευτικά. Για τα τελευταία, σημειώνεται στη 
στήλη «περιεχόμενο εγγράφου» η ένδειξη Ε.Π. μόνο, ενώ 
τηρείται ιδιαίτερος φάκελος εμπιστευτικών εγγράφων. 

2. Μητρώο και ευρετήριο καταρτιζόμενων, στο οποίο 
καταχωρούνται όλα τα προβλεπόμενα στοιχεία των 
καταρτιζομένων στο ΙΕΚ. Καταχωρούνται: 

α) Στοιχεία Δελτίου ταυτότητας, ήτοι: επώνυμο, όνομα, 
όνομα πατέρα, μητέρας, γένος, έτος γεννήσεως. Δήμος 
στον οποίο φέρεται εγγεγραμμένος ο καταρτιζόμενος, 
αριθμός μητρώου ή δημοτολογίου, τίτλοι εκπαίδευσης 
κ.λπ. 

β) Στοιχεία επιδόσεως, ήτοι γενική κατά μάθημα εξα¬ 
μηνιαία τελική βαθμολογία και γενικός μέσος όρος 
βαθμολογίας. 

3. Βιβλία φοιτήσεως καταρτιζομένων (απουσιολόγια) 
και βιβλία κυρώσεων. 

4. Βιβλία διδασκομένης ύλης, κατά τάξη ή τμήμα τάξης, 
στα οποία καταχωρείται από τον διδάσκοντα η ενότητα 
που διδάσκεται καθημερινά. 

5. Βιβλία εποπτικών μέσων διδασκαλίας & εργαστη¬ 
ριακού υλικού: α) Μηχανημάτων, β) Εργαλείων μακράς 
διάρκειας, γ) Εργαλείων βραχείας διάρκειας, δ) Εισα¬ 
γωγής αναλωσίμου υλικού. 

6. Βιβλίο πράξεων (Μόνο για τα Δημόσια ΙΕΚ). 

7. Παρουσιολόγιο Εκπαιδευτών. 

8. Φάκελος στοιχείων Εκπαιδευτή. 

Σε κάθε ΙΕΚ και μέχρι την πλήρη εφαρμογή του Ει¬ 
δικού Πληροφοριακού Συστήματος Καταγραφής των 
στοιχείων των ΙΕΚ, τηρούνται τα παραπάνω Υπηρεσιακά 
έντυπα. Τα βιβλία και έντυπα είναι δυνατόν να τηρούνται 
με μηχανογραφικό σύστημα εφόσον έχει εξασφαλιστεί η 
ύπαρξη αντιγράφων ασφαλείας σε έντυπη (εκτυπωμένη) 
και ηλεκτρονική μορφή. 

Τα βιβλία φυλλομετρούνται και φέρουν σφραγίδα και 
υπογραφή από τον Διευθυντή του Ι.Ε.Κ.. 

Άρθρο 26 

Ενημέρωση, αποστολή και θεώρηση 
εγγράφων των ιδιωτικών ΙΕΚ 

1. Τα Ιδιωτικά ΙΕΚ, υποχρεούνται να αποστέλλουν στη 
Γ.Γ.Δ.Β.Μ. 

α) συγκεντρωτική κατάσταση ειδικοτήτων με το σύ¬ 
νολο των εγγραφέντων ανά ειδικότητα και συνολικά 
καθώς και τις καταστάσεις αποτελεσμάτων φοίτησης, 
σε ηλεκτρονική και έντυπη μορφή, το αργότερο εντός 
10 ημερών από την έναρξη και λήξη της κατάρτισης 
αντίστοιχα, 

β) τα στοιχεία κατάρτισης για κάθε Τμήμα, το αργό¬ 
τερο είκοσι (20) ημέρες μετά την έναρξη μαθημάτων 
του τμήματος όπως: 

I) καταστάσεις προγραμμάτων χρήσης αιθουσών και 
εκπαιδευτών και ωρολόγιο πρόγραμμα τρέχοντος εξα¬ 
μήνου, 

μ) καταστάσεις καταρτιζομένων ανά τμήμα και ειδι¬ 
κότητα, 

γ) τις βεβαιώσεις εγγραφής αλλοδαπών, τις βεβαι¬ 
ώσεις φοίτησης (σπουδών), τα πιστοποιητικά στρατο¬ 
λογίας και τις βεβαιώσεις επαγγελματικής κατάρτισης 
(Β.Ε.Κ.) προς θεώρηση. 

2. Στα ανωτέρω έγγραφα δεν θα γίνεται η θεώρηση 
από τη Γ.Γ.Δ.Β.Μ., εφόσον το Ι.Ι.Ε.Κ. δεν έχει αποστείλει 
στη Γ.Γ.Δ.Β.Μ. καταστάσεις καταρτιζομένων ανά ειδι¬ 
κότητα και τμήμα, συμπληρωμένες με τα παρακάτω 


στσιχεία: Αρ. Μητρώου Καταρτιζομένου, Ονοματεπώ¬ 
νυμο, Πατρώνυμο, Ειδικότητα, Τίτλος εισόδου. Παρατη¬ 
ρήσεις (αλλοδαπός, ομογενής, κατάταξη, μετεγγραφή, 
γεν. λύκειο κ.λπ.). 

3. Πριν το πέρας των είκοσι (20) ημερών θα θεωρού¬ 
νται ατομικές βεβαιώσεις κατά περίπτωση. 

4. Με απόφαση της Γ.Γ.Δ.Β.Μ. θα διευκρινίζσνται οι 
αναγκαίες λεπτομέρειες του παρόντος άρθρου. 

Άρθρο 27 

Ειδικό Πληροφοριακό Σύστημα 
Καταγραφής Στοιχείων ΙΕΚ 

1. Για την καταγραφή όλων των στοιχείων κατάρτισης, 
τηρείται πληροφοριακό σύστημα στο οποίο τα ΙΕΚ υπο- 
χρεούνται να καταγράφουν τα στοιχεία της διαδικασίας 
κατάρτισης. Το πληροφοριακό σύστημα εφαρμόζεται 
πιλοτικά έως και τον Ιούνιο του 2014 και τον Σεπτέμβριο 
του 2014 άρχεται πλήρως η εφαρμογή του αντικαθιστώ¬ 
ντας τα έντυπα του άρθρου 25 του παρόντος. 

2. Μετά την ολοκλήρωση του εξαμήνου και το αργό¬ 
τερο έως και δεκαπέντε (15) ημέρες μετά, θα πρέπει 
να έχει ολοκληρωθεί η καταγραφή των στοιχείων στο 
πληροφοριακό σύστημα. 

Άρθρο 28 
Αοιπές Διατάξεις 

Οι σπουδαστές των ΙΕΚ που κατά τη δημοσίευση του 
παρόντος έχουν ολοκληρώσει φοίτηση διάρκειας ενός 
(1) εξαμήνου σε ειδικότητες που καταργούνται με τις 
ρυθμίσεις του ν. 4186/2013, συνεχίζουν τη φοίτηση σε 
αυτές έως και την ολοκλήρωσή τους. 

Άρθρο 29 
Τελικές Διατάξεις 

Οι όροι που περιέχονται στην παρούσα έχουν την έν¬ 
νοια που τους αποδίδεται στο άρθρο 2 του Ν. 3879/2010 
(ΑΊ63) και στα άρθρα 17 έως 27, 31, 38, 44 και 47 του Ν. 
4186/2013 (Α' 193). 

Άρθρο 30 
Έναρξη ισχύας 

1. Η ισχύς της παρσύσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

2. Οι διατάξεις του άρθρου 8 §1), §2) και §4) θα τεθούν 
σε εφαρμογή με την ισχύ του Μητρώου Εκπαιδευτών 
Ενηλίκων (Β 2844/23.10.2012) και (Ν.4115/2013 παρ.3 αρ.21, 
Α' 24, τροποποίηση §4 αρ.38 Ν.4186/2013). 

3. Οι διατάξεις του άρθρου 2 του παρόντος θα τεθούν 
σε εφαρμογή με τη θέση σε ισχύ του Εθνικού Πλαισίου 
Προσόντων και την αναμόρφωση του περιεχομένου των 
Προγραμμάτων Σπουδών (Οδηγοί Σπουδών και Τεχνικά 
Εγχειρίδια). 

4. Καταργείται η υπ’ αριθμ. Υ.Α. 12081/21-10-2013 (Β' 
2708/24-10-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Ιουνίου 2014 

ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΟΥΚΟΔΗΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδσση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδαση 

Τριμηνιαία έκδσση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σό-ωπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεάλεςτιςΔημάσιεςΟικονομικέςΥπηρεσίες(Δ.Ο.Υ.).Τοπρωτάτυποδιπλάτυπο(έγγραφοαριθμ.πρωτ.9067/28.2.2005 
2η Υπηρεσία Επιτράπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου {νινινι.Βΐ,ψ) 


Ηλεκτρονική Διεύθυνση: ίι((ρ://νννννν.6ΐ.9Γ - β-πιαίΙ: νν6ΐ}πΐ38(6Γ.6(@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































